google/wiki40b huggingface dataset:
Truup

Truup (ka teetruup; varasemas eesti keeles on kasutatud ka sõna trumm) on rajatis, mille abil juhitakse voolavat vett. Truupi võib defineerida nii: truup on mistahes suuruse ja mistahes kujuga kinnise perimeetriga veejuhe.Tavaliselt juhitakse truubiga vesi tee alt läbi. Levinuim truup on teetammi läbiv toru.
Tänapäeval valmistatakse truupe peamiselt terasest, betoonist või plastmassist. Minevikus valmistati truupe sageli kivist. Leidub ka nende materjalide kombinatsioone, näiteks võidakse truubi põhi valmistada betoonist ja ülejäänud osa terasest, samuti võib muus osas terasest tehtud truubile lisada betoonist otsad.
Läbilõikelt võivad truubid olla väga erinevad. Kõige sagedasemad on ümmarguse, elliptilise, tasase põhjaga, pirni- ja ristkülikukujulise ristlõikega truubid. Ka mõõtmetelt, nii läbilõike kui pikkuse poolest leidub väga mitmesuguseid truupe.
Teealuseid torutunneleid rajatakse ka läbipääsuks loomadele.
Kui vooluveekogu on olemasolevatest truupidest märksa laiem, võib mitu truupi kõrvuti panna. Ameerika Ühendriikide seadused näevad ette, et kui kõrvuti asetatud truubid on kokku laiemad kui 20 jalga (6 meetrit), siis moodustavad nad juriidilises mõttes silla. Riiklikul sillainspektsioonil tekib seejärel kohustus neid truupe korrapäraselt kontrollida.
Truupe on vaja kontrollida sellepärast, et kui truup kokku variseb, siis tavaliselt saab ka üle truubi kulgev tee tugevalt kahjustada. Kergesti võib ka juhtuda, et kui veevool läbi truubi katkeb, siis võib endise truubi juurde tekkida üleujutus, kuni vesi endale uue väljapääsu leiab (ja mitte tingimata sobivas kohas). Mõlemad on ennegi põhjustanud inimohvritega õnnetusi.
Järva-Madise vana kalmistu

Järva-Madise vana kalmistu on kalmistu Järva-Madise kihelkonnas Järvamaal, tänapäevase haldusjaotuse järgi Järva-Madise külas Järva vallas Järva maakonnas.
See on kihelkonnakeskuse üks kolmest kalmistust (teised on Järva-Madise kirikaed ja Järva-Madise uus kalmistu). 
Kalmistu on tunnistatud kultuurimälestiseks.
Sipelgmardiklased

Sipelgmardiklased (Cleridae) on sugukond mardikalisi.
Kuressaare–Valjala–Kuivastu maantee

Kuressaare–Valjala–Kuivastu maantee (registrinumbriga 74) oli üks Eesti tugimaanteedest. Maantee oli arvel 1990ndatel ja hiljem sai see osaks põhimaanteega Risti–Virtsu–Kuivastu–Kuressaare maantee.
Šiprage

Nimi

Šiprage on oma nime saanud Šipraga bei perenimest 1463. aastal, kui türklased vallutasid Bosnia.
Ratsarügement

Ratsapolgu moodustamine

Eesti Rahvaväe esimene ratsaväeosa moodustati 20. novembril 1918, kui algas 11. novembril 1918, moodustatud Kaitseliidu ratsaosakond reorganiseeriti ratsapolguks, mille ülemaks sai rittmeister Gustav Jonson. Polguks ümbernimetamise ajal oli polgus 149 ratsaväelast ja kaheksa hobust. Novembrikuu viimase nädala jooksul formeeriti 1. eskadron (keskmine eskadroni suurus 120–170 meest).

Ratsapolk Vabadussõjas

9. detsembril andis Eesti Ajutise Valitsuse sõjaminister Konstantin Pätsi käsu saata eskadron rindele ja 10. detsembril sõitiski 1. eskadron Tallinnast välja, koosseisus 6 ohvitseri, 105 ratsaväelast ja kuulipildujate rühm kahe kuulipildujaga "Maksim". Juba mõne päevaga kandis eskadron lahingus suuri kaotusi, Viru rindel.
15. detsembril 1918 oli polgus 448 ratsaväelast ja 110 hobust, kellest formeeriti ka polgu 2. ja 3. eskadron.
Narva vabastamise järel sai 1. ratsapolk lühemat aega Narva ümbruses oma ridu kohendada, kuid 1919. aasta märtsi algul paigutati ta ümber Lõunarindele Võru alla. 1919. aasta maikuus asusid 1. ratsapolgu osad Võru ja Vastseliina vahelisel maa-alal, kust ka algas Kreutzburgi-Jakobstadti retk.

Marienburgi-Jakobstadti operatsioon

1. ratsapolgu ülem oli retke ajal rittmeister Gustav Jonson, abi alamrittmeister K. Reitel. Eskadronide ülemad: 1. leitnant Boris Jakob Leemann, 2. ltn. Johan Holberg, 3. ltn. Aleksander Maiste, 4. ltn. Johann Erik ja kuulipildurite eskadron ltn. Eduard Kukeinsmann ning side ülem lipnik Karl Riisikamp.
1919. a. 27. mai varahommikul alustas 1. ratsapolgu 1. eskadron liikumist avangardina. Eskadronil oli esimene kokkupõrge vastasega põhja pool Riia-Pihkva kiviteed Voronkina küla juures ning vastane löödi Voronkina külast välja. Taganevate punavägede jälitades jõudis 1. eskadron Laura aleviku lähedusse. Osa eskadronist liikus n. ltn. Valfried Krastini juhtimisel vasakult Laura aleviku põhjapoolsele küljele, eskadroni 3. rühm aga suundus läänest aleviku suunas. Küla vallutati ja jälitati vastast kuni metsa servani, mis asus Laurast umbes kolm kilomeetrit kagus. Sakala partisanide pataljoni osade saabumisel andis 1. eskadron positsioonid neile üle ja jätkas ise edasiliikumist Marienburgi (Alūksne) suunas lõunasse ja vallutas, Laurast umbes kümne kilomeetri kaugusel Aluksnesse kulgeval teel asuva Scharlottenburgi mõisa.
28. mail alustas 1. ratsapolk operatsiooni Marienburgi linna vallutamiseks, mille teostasid 2. ja 4. eskadron, 1. eskadron toetas ja kattis nende liikumist vasakult (ida)suunalt. Linna eel hargnesid 2. ja 4. eskadron ja jätkasid liikumist Marienburgi suunas eraldi teid mööda iseseisvalt. 2. eskadron jõudis Marienburgi alla ja õhtuks oli Marienburgi linn on vastase vägedest puhastatud. 1. eskadron liikus Scharlottenburgi mõisast, üle Beja (Brenči) ja jõudis õhtuks teedesõlmele Marienburgist umbes kaksteist kilomeetrit kagu suunas.
30. mai varahommikul alustas polk liikumist Marienburgist Neu-Annenhofi suunas, mis kiire rünnakuga vallutati ning seejärel liikus Lettini mõisa ja asula ümbrusse, Sita raudteepeatuse (:lv) piirkonnas.
Marek Roots

Marek Roots (sündinud 6. jaanuaril 1976 Elvas Tartumaal) on eesti vaimulik.
Ta lõpetas aastal 1994 Rõngu Keskkooli. Aastatel 1995–2002 õppis usuteadust Tartu Teoloogia Akadeemias. Seejärel jätkas ettevalmistust vaimulikutööks EELK Usuteaduse Instituudi pastoraalseminaris. 
8. augustil 2003 ordineeriti EELK õpetajaks. Kirikutööle asus esmalt Pärnu praostkonna Häädemeeste, Treimani ja Tahkuranna kogudustes. Aastatel 2008–2018 oli ta Keila koguduse õpetaja, alates 2018 Tartu Pauluse koguduse abiõpetaja. 
Kaitses diplomitöö teemal "Eestikeelsed suured jutlusekogud aastani 1907 (näidetega Rudolf Kallase ja Jakob Hurda suure nädala jutlustest)". Aastal 2008 kaitses EELK Usuteaduse Instituudis magistritöö teemal „Eestikeelne jutlus postillides 1779–1907 (Suure Nädala tekstide näitel)“. 
Ta on avaldanud luulekogu "Tuuletund" (Tallinn 2000). Ta on avaldanud ka artikleid ajalehtedes Eesti Kirik ja Postimees. Pikem kirjutis "EELK olustik aastail 1940–1945 Viru praost Jaan Kiiviti aruandeis" ilmus koguteoses "Kristuse täisea mõõtu mööda" (Tallinn 2005). On Martin Lutheri Ühingu liige.

Isiklikku

Tema abikaasa on teoloog Pirjo Roots. Peres kasvab kaks last.
David Rubenstein

David Mark Rubenstein (sündinud 11. augustil 1949 Baltimore'is) on USA finantsist ja filantropist, Carlyle Group kaasasutaja ja -juht.
1987. aastal asutas ta koos William E. Conway Jr. ja Daniel A. D'Anielloga ettevõtte Carlyle Group, mis on kasvanud üheks maailma suurimaks varahaldusfirmaks ja muutnud Rubensteini üheks USA rikkamaks inimeseks. Ajakiri Forbes hindas 2018. aastal tema vara väärtuseks 2,8 miljardit USA dollarit, millega ta paigutus 300 rikkama inimese sekka USAs.
Ta osaleb kampaanias The Giving Pledge ja plaanib valdava osa oma varast annetada heategevuseks. Seni on ta toetanud enim kõrgharidust ja meditsiiniuuringuid, aga panustanud ka kultuuripärandi säilitamisse ja mitmetesse teistesse valdkondadesse. Näiteks on ta toetanud Washingtoni monumendi renoveerimist, Smithsoniani loomaaia hiidpandade programmi ja John F. Kennedy Keskuse laiendamist.
Keokuki maakond

Ajalugu

Maakond moodustati 21. detsembril 1837. See sai nime sookide pealiku Keokuki järgi.
Sault Ste. Marie (Kanada)

Sault Ste. Maria on linn Kanadas Ontario provintsis Kanada ja USA piiril. USA piirile jääb samanimeline linn; ajalooliselt olid need kaks linna üks asula: Sault Ste. Marie.
Linnas elab 75 141 inimest (2011).

Eestlaste kogukond

Linnas tegutseb Kanada eestlaste kogukond. Neil on oma selts (Sault Ste. Marie Eesti Selts, ka Sault St Marie Eesti Selts) ja oma kogudus (Sault Ste. Marie kogudus).
GBAS

Ajalugu

Honeywelli Satellite Landing Systemi (SLS) sertifitseeris CAT I lähenemisteks Ameerika Ühendriikide Föderaalne Lennuamet (FAA) 2009. aastal. GBAS CAT II/III on praegu uuringute ja testimise järgus, probleemiks on katkematus (continuity) ja terviklikkus (integrity). Praeguste hinnangute kohaselt peaks GBAS CAT II/III sertifitseerimine saama ametlikuks aastatel 2012/2013. Honeywellil on eri põlvkonna GBAS-seadmed SLS2000, SLS3000, SLS4000. Honeywell SLS4000 seadmed on seisuga august 2011 paigaldatud Memphises, Atlantic Citys (USA), Málagas (Hispaania), Sydneys (Austraalia), Bremenis (Saksamaa). Sydneys (Austraalia), Memphises, Newark ja Atlantic Citys (USA) on GLS lähenemised sertifitseeritud ning operatsioonid toimuvad ametlikult. Bremenis, Frankfurdis ja Malagas on need testimisjärgus.
Ettevõtlikkusõpe

Ettevõtlikkusõpe on õpe, mille eesmärk on kujundada õppija ettevõtlik hoiak.  Ettevõtlikkusõppe termin on kasutusel peamiselt lasteaia ja põhikooli kontekstis.   Gümnaasiumis ja ülikoolis kätkeb ettevõtlusõppe lai tähendus endas ka ettevõtlikkusõpet.
Islami viis sammast

Paastumine (saum või sawm)

Paast on tänapäeval kõige rangemalt järgitav usurituaal, ehkki ta on üks raskemaid. Islami kalendri 354-päevase kuuaasta 9. kuu ramadaani vältel, alates hommikuhämarusest, kui on juba võimalik eristada valget lõnga mustast, kuni õhtupimeduseni ei tohi süüa, juua, suitsetada, tarvitada lõhnaaineid ja suguliselt läbi käia. Paastu pidamise kavatsust tuleb teadvustada uuesti igal hommikul enne päikesetõusu. Ramadaani ajal pole kohustatud paastuma reisijad, raugad, menstrueerivad naised, rasedad ja imetavad naised ning haiged. Nad võivad seda teha mõnel muul sobival ajal või hüvitavad selle lepitusohvriga (näiteks vaeste toitmisega).
Mary Stuart

Biograafia

Mary sündis Šotimaa kuninga James V ja Marie de Guise'i peres. Kuna James V suri nädal hiljem, siis 6-päevaselt (reaalselt küll 1561. aastast) sai Mary Šotimaa kuningannaks.
Lapsepõlve ja nooruse veetis ta Prantsusmaal kuningas Henri II õukonnas. Aastal 1558 abiellus hilisema kuninga François II-ga, kes 5. detsembril 1560 suri. Mary Stuart naasis Šotimaale. Hiljem püüdis ta Hispaania, Prantsuse ja inglise katoliiklaste toetusel kukutada lastetut Inglismaa kuningannat Elizabeth I-st.
29. juulil 1565 abiellus Mary Holyroodi palees oma nõo Henry Stuarti ehk lord Darnleyga. Abielu vihastas Elizabeth I-st, kuna temalt ei küsitud abiellumiseks luba. Mary Stuart ja lord Darnley olid aga Margaret Tudori järeltulijatena Inglise trooni pärijad. Mary hakkas oma meest tolle kõlvatu käitumise ja ebameeldiva iseloomu pärast põlgama, kuid ei tahtnud abielu lahutada, kuni tal polnud sündinud troonipärijat. Darnley vangistas vahepeal Mary ning tappis tema erasekretäri, soovides kuningavõimu endale haarata. 1566. aastal sündis tulevane kuningas James VI ning abielupaari suhted jahenesid veelgi. Lisaks sellele kasvasid pidevalt pinged ka Šotimaa katoliiklaste ja protestantide vahel. 
1567. aasta alguses hukkus lord Darnley segastel asjaoludel, milles kahtlustati nii Maryt kui ka tema vastaseid. Küsimus on siiani jäänud lahendamata. Igal juhul muutus katoliiklasest Mary positsioon Šotimaa troonil üha ebakindlamaks.
1567. aasta juunis puhkes Šotimaal Mary-vastane kalvinistide mäss, mille järel Mary Stuart loobus troonist, lastes võimule oma poja James VI, kes oli sellal 1-aastane. Mary oli sunnitud põgenema Inglismaale, kus ta lootis peavarju leida Elizabeth I juurest. Viimane aga põlgas Mary Stuartit ja vangistas ta. Võimalik, et Mary jätkas ka Elizabethi juures olles plaane tolle kukutamiseks ning ise troonile asumiseks. 19 aastat vangipõlves elanud Mary tunnistati pärast pikki protsesse, vandenõus tappa Elizabeth I, süüdi. Mary Stuart hukati 8. veebruaril 1587. Tema hukkamise kohta on käibel mitmeid legende. Mary poeg James VI jõudis aga 1603. aastal, pärast Elizabethi surma, James I nime all ikkagi ka Inglismaa troonile.
Orani ülikool

Orani ülikool (prantsuse keeles Université d'Oran) on ülikool Alžeerias Orani provintsis Orani linnas.
Ülikool asutati 1961.
Ülikoolis õpib üle 26 000 üliõpilase.
Lõo pank

Lõo pank on pank Saare maakonnas Saaremaa vallas Lõo ja Kaugatuma külas Sõrve poolsaarel. Pank jääb Kaugatoma-Lõu maastikukaitsealale. Pank on tunnistatud ürglooduse objektiks.
Panga pikkus on 250 m ja suurim kõrgus 2 m. Pangal paljanduvad Kaugatuma lademe kivimid.
Helve Võsamäe

Helve Võsamäe (16. jaanuar 1938 – 27. detsember 2017) oli eesti raadioajakirjanik.
Võsamäe kasvas üles Tallinnas ning lõpetas 1961 Tartu Ülikooli eesti filoloogina. Samal aastal asus ta tööle Eesti Raadiosse, kus töötas 44 aastat.
1975–1985 MUUSIKALINE TUND. "Õige valik" koos Edgar Selbergiga.
1996–2005 oli ta Eesti Raadio arhiivitoimetaja. 
1999 pälvis ta Eesti Raadio elutööpreemia.
Oj svijetla majska zoro

Kirillitsas

1.

Ој свијетла мајска зоро

Ој свијетла мајска зоро

Мајко наша Црна Горо

Мајко наша Црна Горо
Синови смо твог стијења

Синови смо твог стијења

И чувари твог поштења

И чувари твог поштења
Волимо вас, брда тврда

И стравичне ваше кланце

Који никад не познаше

Срамотнога ропства ланце
Мајко наша Црна Горо

Мајко наша Црна Горо
2.

Ој свијетла мајска зоро

Ој свијетла мајска зоро

Мајко наша Црна Горо

Мајко наша Црна Горо
Док ловћенској нашој мисли

Наша слога даје крила,

Биће горда, биће славна

Домовина наша мила.
Ријека ће наших вала

Ускачући у два мора

Глас носити океану

Да је вјечна Црна Гора
Глас носити океану

Да је вјечна Црна Гора

Да је вјечна Црна Гора

Ladina kirjas

1.

Oj svijetla majska zoro (2x)

Majko naša Crna Goro (2x)
Sinovi smo tvog stijenja (2x)

I čuvari tvog poštenja (2x)
Volimo vas, brda tvrda, 

I stravične vaše klance 

Koji nikad ne poznaše 

Sramotnoga ropstva lance. 
Majko naša Crna Goro (2x)
2.

Oj svijetla majska zoro (2x)

Majko naša Crna Goro (2x)
Dok lovćenskoj našoj misli 

Naša sloga daje krila, 

Biće gorda, biće slavna 

Domovina naša mila. 
Rijeka će naših vala, 

Uskačući u dva mora, 

Glas nositi okeanu, 

Da je vječna Crna Gora. 
Glas nositi okeanu, 

Da je vječna Crna Gora (2x)
Kulani vald

Kulani vald (saksa keeles Kollanäs) oli vald Läänemaal Noarootsi kihelkonnas. Vald eksisteeris 1866–1893 ja siis liideti Kulani vald Paslepa vallaga.
Valla alal asus Saare mõis.
Vahel on tunne, et elu saab otsa ja armastust polnudki

"Vahel on tunne, et elu saab otsa ja armastust polnudki" on teatri NO99 lavastus; ühtlasi NO99 esimene lavastus. Lavastus kanti esimest korda ette 19. veebruaril 2005. Selle lavastasid Tiit Ojasoo ja Ene-Liis Semper. Lavastus põhineb jaapani kirjaniku Yukio Mishima tekstidel.
Lavastuses mängisid Rasmus Kaljujärv, Tiit Ojasoo, Kristjan Sarv ja Hendrik Toompere juunior.
Arvelduspäev

Arvelduspäev on päev, mil maksja pank või maksetehingu täitmisega seotud maksevahendaja või saaja pank on maksetehingu tegemiseks vajalikuks arvelduseks avatud. 
Üldjuhul on arvelduspäev iga kalendripäev, mis ei ole laupäev, pühapäev, rahvus- või riigipüha, kuid sõltuvalt maksetehingust ja selle tegemise kanalist (internetipank, pangakontor vm) võib arvelduspäev olla erinev.
Arvelduspäeva mõiste defineerimine on oluline just panganduses, sest tingimused maksetehingu tegemiseks on erinevad. Arvelduspäeva tingimused pangakontoris sõltuvad pangakontori lahtioleku aegadest. Näiteks kui pangakontor on avatud esmaspäeval, teisipäeval, kolmapäeval, neljapäeval ja reedel kell 9.00-17.00 (v.a. riigi- ja rahvuspühad), siis selle kontori mõistes on arvelduspäevad just need päevad nendel kellaaegadel. Arvelduspäev on päev, kui tehing on lõplik. 
Arvelduspäeva raames saab kaubelda võlakirjadega, rahaga, kapitaliga, välisvaluuta ja kaupadega.
Arvelduspäeva tingimused määrab iga kanal (internetipank, pangakontor) ise.

Arvelduspäev Coop pangas

Arvelduspäev on päev, mil nii maksja makseteenuse pakkuja kui ka maksetehingu täitmisega seotud saaja makseteenuse pakkuja ning maksevahendaja on maksetehingu tegemiseks vajalikeks arveldusteks avatud. Üldjuhul on arvelduspäev iga kalendripäev, mis ei ole laupäev, pühapäev, rahvus– või riigipüha. Lühendatud arvelduspäev on uusaastale, Eesti Vabariigi aastapäevale, võidupühale ja jõululaupäevale eelnev tööpäev.

Arvelduspäev LHV pangas

Arvelduspäev on päev, millal Maksejuhise täitmisega seotud makseteenuse pakkujad on maksetehingu arvelduseks avatud. Arvelduspäev iga päev, mis ei ole laupäev, pühapäev, rahvus- või riigipüha. Täpsem info Arvelduspäevade kohta on kättesaadav Panga Veebilehel.

Arvelduspäev Londonis

Londoni turul on arvelduspäev määratud kahe tööpäeva jooksul peale ostu vormistamist. Seal saab samuti kaubelda võlakirjadega, rahaga, kapitaliga, välisvaluuta ja kaupadega.
Aino Seep

Aino Seep-Breede (25. veebruar 1925 Tartu – 8. juuli 1982) oli eesti laulja (sopran).
Aastal 1949 lõpetas ta Tartu Muusikakooli (praegu Heino Elleri nimeline Tartu Muusikakool) ning hakkas Vanemuise ooperi- ja operetisolistiks.

Isiklikku

Aino oli abielus eesti sõjaväelase Ago Breedega.
Koorijuht Lauri Breede on nende poeg.
Marcel Johannes Kits

Marcel Johannes Kits (sündinud 2. mail 1995) on eesti tšellist.

Õpingud

Marcel Johannes Kits alustas tšelloõpinguid viieaastaselt Lembi ja Reet Metsa juures, 2002. aastal astus Tallinna Muusikakeskkooli Laine Leichteri tšelloklassi ning jätkas 2011. aastast samas koolis Mart Laasi tšelloklassis. Aastast 2014 õppis ta Saksamaal Trossingeni Muusikaülikoolis professor Francis Goutoni juures. Aastast 2018 jätkab ta õpinguid Saksamaal Berliini Kunstiülikoolis professor Jens Peter Maintzi klassis.

Isiklikku

Katariina Maria Kits on tema kaksikõde.
Triin Ella

Hobid

Talle meeldib ujumine.
John Dramani Mahama

Elulugu

John Dramani Mahama sündis poliitiku Emmanuel Adama Mahama perekonnas. Keskkooli lõpetamise järel õppis ta Ghana Ülikoolis, mille lõpetas 1981. aastal ajaloolasena. Hiljem jätkas ta samas ülikoolis õpinguid kommunikatsiooniteooria alal, mille lõpetas 1986. aastal. Magistrikraadi sotsiaalpsühholoogias sai ta 1988. aastal Moskva Sotsiaalteaduste Instituudist.
Pärast õpingute lõppu pöördus Mahama tagasi kodumaale, kus töötas aastatel 1991–1996 pealinnas Accras Jaapani saatkonna ametnikuna informatsiooni, kultuuri ja teaduse alal. Aastatel 1996–1997 oli ta rahvusvahelise abiorganisatsiooni Plan Ghana büroo rahvusvaheliste suhete, sponsorsuhete ja toetuste koordinaator.
Suurde poliitikasse sisenes Mahama 1996. aastal kui ta valiti Rahvusliku Demokraatliku Kongressi nimekirjas Ghana parlamendi liikmeks. Parlamenti valiti ta tagasi ka 2000. ja 2004. aasta valimistel. Aprillis 1997 määrati ta Ghana sideministri asetäitjaks ja novembrist 1998 kuni jaanuarini 2001 oli ta sideminister.
2002. aastal nimetati Mahama Rahvusliku Demokraatliku Kongressi kommunikatsioonijuhiks. 2003. aastal sai temast ka Pan-Aafrika Parlamendi liige.
Jaanuaris 2009 nimetati ta Ghana asepresidendiks ja pärast president John Atta Millsi surma juulis 2012 vannutati Mahama vastavalt Ghana põhiseadusele riigi uueks presidendiks.
Detsembris 2012 valiti ta ametisse tagasi, kuigi opositsioon ei pidanud valimisi ausateks. Tema uus ametiaeg algas 7. jaanuaril 2013.
Vladimir Berens

Vladimir Berens (sünninimi Vladimir Kirillovitš Samsonov; kasutanud ka nime Vladimir von Berens; 15. veebruar 1947 Tallinn – 22. september 2006 Hellenurme) oli Eesti õigeusu vaimulik, ajaloolane ja genealoog.

Elulugu

Vladimir Berens õppis alates 1966. aastast Pihkva Pedagoogilises Instituudis ajalugu, aastatel 1970–1972 Leningradi Vaimulikus Akadeemias ja hiljem Moskva Vaimulikus Akadeemias, mille lõpetas eksternina 1978. aastal.
Ta alustas teenistust õigeusu kirikus 1966. aastal Pihkvas ning jätkas 1972. aastal Leningradis. Aastatel 1972–1976 teenis ta köstri ja lugejana Tallinnas, Rakveres ja Lauras. Pühitseti preestriks 1976. aastal. Teenis aastatel 1976–1991 Eesti ja Läti aladel, mis olid tollal Vene NFSV ja on tänapäevalgi Venemaa kontrolli all. 1983. aastal oli ta preester Haapsalus. Alates 1991. aastast teenis ta mitmel pool Eestis koguduste preestrina.

Eesti õigeusu ajaloo uurimine

Berens on koostanud uurimuse Eesti õigeusu koguduste ajaloost, mis on senini oluline Eesti õigeusu kiriku ajaloo allikas. Oluline osa tema uurimuses on ka August Kaljukose uurimusel õigeusu kiriku vaimulikest.
Sõja seadused

Teose ajaloost

Esimene kaudne viide raamatule pärineb 3. sajandist eKr legistist õpetlaselt Han Fei-zilt, kes kirjutas: "Suni ja Wu raamatuid võib kohata igas majas, aga vägede olukord halveneb iga päevaga."
Sun Tzu järeltulija Sun Bin (...–316) kirjutas sama nime all oma teose "Sõja seadused" ("Sun Bin Bin fa"). Pärast peaaegu kahe tuhande aastast unustust leiti teose tekst aprillis 1972 Shandongi provintsist. Raamatute eristamiseks on Sun Tzu raamatu pealkiri vene keeles tõlgitud "Sõjakunstiks".
1772. aastal tõlkis jesuiit Jean Joseph Marie Amiot Sunzi prantsuse keelde. 1905. aastal tõlkis Briti ohvitser Everard Ferguson Calthrop selle ka inglise keelde. Eesti keelde tõlkis selle Märt Läänemets. Raamatu pealkiri on Läänes tavaliselt tõlgitud "Sõjakunstiks".
Raamatust on saanud tänapäeval inspiratsiooni sedavõrd erinevad liidrid nagu Mao Zedong, kindral Vo Nguyen Giap, parun Antoine-Henri Jomini ja kindral Douglas MacArthur.
"Sunzid" on tänapäeval kasutatud ka äri- ja juhtimisoskustega seotud strateegiate väljakujundamisel.
Gerson Santos da Silva

Gerson Santos da Silva  (enam tuntud lihtsalt kui Gerson; sündinud 20. mail 1997 Belford Roxos) on Brasiilia jalgpallur, kes mängib ründva poolkaitsjana Brasiilia kõrgliiga klubis Flamengo.
Ta alustas klubikarjääri Brasiilia klubis Fluminense, millega liitus 2012. aastal. 2014. aastal sai ta klubi põhimeeskonna liikmeks. Debüüdi klubi põhimeeskonnas tegi ta järgmise aasta veebruaris.
2016. aasta jaanuaris suundus ta umbes 15 miljoni euro eest Itaalia kõrgliiga klubisse AS Roma. Hooajal 2018–19 mängis ta laenul teises Itaalia kõrgliiga klubis, Fiorentinas.
2019. aasta juulis sõlmis ta nelja-aastase lepingu Flamengoga. Üleminekusumma oli 11,8 miljonit eurot (49,7 Brasiilia reaali), millega sai ta kõige kallimaks Brasiilia jalgpalluriks, kelle Brasiilia klubi on ostnud.
Peeniseluu

Peeniseluu (ladina os penis või baculum) on enamikul imetajatel peenises asuv luu. Inimesel peeniseluud ei ole. Mitmetel inimahvlastel on peeniseluu taandarenenud.
Peeniseluu morfoloogiat on kasutatud lähedaste liikide eristamiseks.
Oosik on Alaska eskimotel suurte mereloomade poleeritud ja nikerdatud peeniseluu.
Ovovivipaaria

Ovovivipaaria (inglise keeles ovovivipary) on osade selgrootute ja selgroogsete sugulise sigimise ovipaaria erivorm, mil emakehas viljastatud munade sees asuvad looted arenevad emakeha sees.
Looted on eraldatud membraanidega ja vabanevad kestadest sündimisel.
Diagonaalne maatriks

Rakendused

Maatriksit A, mis on sarnane diagonaalse maatriksiga D (st leidub maatriks X, et A = XDX⁻¹), nimetatakse diagonaliseeritavaks. Kui maatriksi A diagonaalne kuju D on teada, lihtsustuvad paljud arvutused tunduvalt.
Ahti Kõo

Ahti Kõo (sündinud 29. märtsil 1952 Pühajärve vallas) on Eesti jurist, kirjanik ja endine poliitik.
Ta lõpetas aastal 1970 Otepää Keskkooli ja 1975. aastal Tartu Riikliku Ülikooli õigusteaduskonna.
Ta töötas seejärel (aastatel 1976–1990) Tartus, Jõgeval ja Pärnus prokurörina. Hiljem tegutses ta vandeadvokaadina.